‘এবং বাংলা’ নামের এক বাংলাদেশি পাচারকারী চক্রকে শনাক্ত করার কথা জানিয়েছে মালয়েশিয়া। দেশটির সংবাদমাধ্যম ‘দ্য স্টার’-এর অনলাইন ভার্সনে ওই চক্রের হোতাকে আটকের খবর নিশ্চিত করা হয়েছে। মালয়েশিয়ার অভিবাসন কর্তৃপক্ষকে উদ্ধৃত করে ওই সংবাদমাধ্যম জানিয়েছে, কয়েক সপ্তাহের নজরদারি শেষে শুক্রবার শাহ আলম নামের অঞ্চলে অভিযান চালিয়ে ৫০ জন ‘অবৈধ বাংলাদেশি’র পাশাপাশি ‘এবং বাংলা’ পাচার-চক্রের প্রধানকে আটক করা হয়।